Хваравіты янот  
*Міхась Пазнякоў*

У лянівага Янота

Вельмі цяжкая работа:

На градзе сабраць суніцы

Для сябе і для сястрыцы.

На канапу лёг Янот:

— У мяне баліць жывот,

Не магу я працаваць,

Трэба, мабыць, паляжаць.

Маці войкае: — Ой! Ой!

Што, сынулечка, з табой?

— Дрэнна мне, жывот баліць,

Пэўна, хоча ён суніц.

Маці ягад назбірала —

I Яноту добра стала.

Перастаў балець жывот,

Зноў гуляць пабег Янот.

Клікне маці на работу —

Нездаровіцца Яноту.

У яго жывот баліць,

На канапе зноў ляжыць.

Падкажыце: як Яноту

Вылечыць ляноту?